Príloha 11 – súťažných podkladov: Diskové polia

Opis predmetu zákazky
A. [bookmark: _Ref178246530]Predmetom zákazky je:
1. Dodať verejnému obstarávateľovi HW – dva kusy rovnakých diskových polí v súlade so špecifikáciou uvedenou nižšie, a to vrátane všetkých ich SW a HW súčastí, príslušenstva a inštalačného materiálu potrebného k ich implementácii a integrácii (ďalej aj ako „Diskové polia“), a to do miest ich dodania:
a) Národná banka Slovenska, ústredie, Imricha Karvaša 1, 813 25 Bratislava,
b) Datacentrum, Kopčianska 92, 851 01 Bratislava
tak, že do každého z týchto miest dodania bude uchádzačom dodané jedno Diskové pole, pričom súčasťou tohto záväzku uchádzača je aj doprava/doručenie Diskových polí do miest dodania, ich vykládka v týchto miestach dodania a vynesenie Diskových polí do priestorov určených verejným obstarávateľom, nachádzajúcich sa v miestach dodania, v ktorých budú tieto Diskové polia inštalované uchádzačom v rámci ich implementácie a integrácie.
	Typ požiadavky
	Popis požiadavky

	Rozmery a kabeláž
	Diskové polia musia tvoriť samostatný funkčný celok montovateľný do štandardného 19“ racku, pričom súčasťou dodávky musí byť sada na montáž do racku, ako aj všetka potrebná interná kabeláž na úplnú kompletizáciu diskových polí (vrátane SFP modulov)
Súčasťou diskových polí musia byť 64 Gbps MMF Fibre Channel SFP moduly s LC konektorom pre všetky dodávané Fibre Channel porty diskového poľa. Verejný obstarávateľ v rámci tejto dodávky nepožaduje dodanie optických prepojovacích káblov (patchcordov) ani Fibre Channel SFP modulov pre SAN prepínače.

	Kontrolery
	Každé diskové pole musí mať minimálne 2 riadiace kontroléry a obsahovať taký počet diskových zásuviek a diskov, aby boli naplnené požiadavky verejného obstarávateľa pre požadovanú diskovú kapacitu, a to vrátane požadovaných rozšírení (popis je v časti "Disky a kapacita").

	
	Riadiace kontroléry na diskových poliach musia byť vzájomne redundantné a zároveň umožňovať rozloženie záťaže medzi jednotlivými kontrolérmi (režim Active-Active, minimálne asymetrický ALUA).

	
	Každý riadiaci kontrolér aj disková zásuvka musia byť vybavené plne redundantnými napájacími zdrojmi a umožňovať pripojenie k dvom nezávislým napájacím vetvám 230 V AC. Napájacie vstupy musia byť typu IEC 60320-C14 alebo IEC 60320-C20. Dodanie napájacích káblov nie je predmetom zákazky. V prípade, že riadiaci kontrolér a disková zásuvka tvoria jeden celok, vzťahuje sa uvedená požiadavka na tento celok.

	
	Každý riadiaci kontrolér musí mať minimálne šesť kusov 64 Gbps FC portov pre pripojenie hostov a na replikáciu.

	
	Každý riadiaci kontrolér musí mať minimálne jeden ethernet manažment port.

	Vlastnosti
	Diskové polia musia využívať architektúru NVMe pre komunikáciu so všetkými osadenými polovodičovými diskami/modulmi, a to vrátane diskov umiestnených v rozširujúcich (expanzných) diskových policiach.

	
	Hlavná riadiaca jednotka diskového poľa (Control Enclosure) musí byť postavená na natívnej NVMe architektúre bez použitia interných SAS konvertorov pre primárne disky/moduly. Protokoly SAS alebo FC sú v rámci interného prepojenia prípustné výhradne pre komunikáciu s externými rozširujúcimi diskovými policami.

	Upgrade firmvéru
	Diskové polia musia umožňovať upgrade firmvéru kontrolérov aj diskov bezvýpadkovo, tzn. aj v čase bežnej prevádzky diskového poľa.

	Výmena HW
	Diskové polia musia umožňovať rozšíriť počet diskov a diskových zásuviek bez potreby výmeny kontrolérov, pričom takéto rozšírenie musí byť možné zrealizovať bezvýpadkovo, tzn. aj v čase bežnej prevádzky diskového poľa.

	
	Diskové polia musia umožňovať výmenu nasledovných komponentov za plnej prevádzky - radiče, zdroje napájania, ventilátory, porty (front-end aj back-end), SSD NVMe disky/flash moduly.

	Kompatibilita
	Diskové polia musia byť kompatibilné so SAN prepínačmi Brocade. 

	
	Diskové polia musia byť oficiálne výrobcom podporované pre prevádzku minimálne s nasledovnými OS:
a/ VMware vSphere 8.0.3 a vyššie,
b/ Microsoft Windows Server 2019 a vyššie,
c/ Oracle Linux 8 a vyššie,
d/ Red Hat Enterprise Linux 8 a vyššie.

	Licencie
	Súčasťou ponúkaných diskových polí musia byť všetky licencie/subskripcie, aby boli zaručené požadované vlastnosti a funkcionalita vrátane celej kapacity diskových polí.

	Bezpečnosť dát
	Diskové polia musia umožňovať šifrovanie všetkých uložených dát na úrovni hardvéru (Data-at-Rest Encryption) pomocou algoritmu AES-256 alebo silnejšieho. Šifrovanie dát a implementované kryptografické moduly musia spĺňať a byť certifikované minimálne podľa štandardu FIPS 140-2 alebo vyššieho (napr. FIPS 140-3).

	Ochrana dát
	Diskové polia musia byť odolné voči súčasnému výpadku ľubovoľných dvoch SSD NVMe diskov alebo Flash modulov v rámci diskového fondu, a to bez dopadu na celkový deklarovaný výkon poľa a bez straty dostupnosti dát.

	
	Paritné informácie, ako aj voľná kapacita určená na obnovu po výpadku diskov (rezerva na rekonštrukciu dát), musia byť dynamicky a rovnomerne distribuované naprieč všetkými osadenými diskami/modulmi v poli. Nie je prípustné použiť dedikované paritné disky (Dedicated Parity Drives) ani vyhradené záložné disky (Dedicated Hot-Spare Drives).

	
	Diskové polia musia natívne disponovať nástrojmi na nepretržité monitorovanie opotrebenia a životnosti flash médií (Wear Gauge / Flash Endurance). Systém musí automaticky generovať proaktívne upozornenia a varovné hlásenia pre administrátora v prípade, že sa blíži koniec životnosti pamäťových buniek ktoréhokoľvek disku/modulu, a to ešte pred rizikom straty dát.

	Manažment
	Súčasťou ponúkaných diskových polí musí byť aj aplikácia pre manažment diskových polí vrátane vzdialených replikácií, ktorá musí mať GUI aj CLI rozhranie. Môže byť súčasťou operačného systému diskových polí alebo ako samostatná aplikácia (ďalej spoločne uvádzané ako "softvér").

	
	Softvér pre manažment diskových polí musí umožňovať autentizáciu a riadenie prístupu pre administráciu diskových polí, vrátane šifrovaného prístupu pre administráciu a vytváranie auditných záznamov o prístupoch a vykonaných činnostiach.

	
	Softvér pre manažment diskových polí (v GUI aj CLI rozhraní), ktorý môže byť súčasťou integrovaného firmvéru alebo dodaný ako pridružený monitorovací softvér výrobcu (lokálny alebo cloudový), musí poskytovať reporty o stave a taktiež štatistiky vyťaženia jednotlivých komponentov zariadenia minimálne za obdobie 3 mesiacov,  a to minimálne v rozsahu: počet IOPS, throughput, latencie (všetko aj jednotlivo pre čítanie  a zápis) pre všetky komunikačné porty diskových polí, pre diskové skupiny, pre jednotlivé logické disky (LUN) a separátne aj pre replikačné cesty, ku ktorým musí byť tiež k dispozícii údaj Round-trip time (RTT), alebo iný ekvivalentný údaj, pomocou ktorého je možné overiť stav celej replikačnej cesty.

	Funkcionalita diskových polí a aplikácie pre manažment diskových polí
	Softvér musí natívne podporovať vytváranie lokálnych bodových kópií (snapshotov) a plných kópií (klonov) nad priradenými  logickými diskami (LUN) bez viditeľného vplyvu na výkon prevádzky.

	
	Softvér musí umožňovať konfiguráciu vzdialenej replikácie dát na druhé identické alebo kompatibilné diskové pole, a to v synchrónnom aj asynchrónnom režime.

	
	Softvér musí disponovať technológiami pre efektívnu redukciu dát prostredníctvom inline kompresie a inline deduplikácie dát, ktoré prebiehajú v reálnom čase počas zápisu dát.

	
	Softvér musí podporovať technológiu dynamického prideľovania kapacity (thin provisioning).

	
	Softvér musí podporovať geograficky redundantné riešenie pozostávajúce minimálne z dvoch lokalít s podporou synchrónnej replikácie dát a hodnotou RPO = 0. Riešenie môže byť implementované v režime Active-Active alebo Active-Passive. Pri výpadku diskového poľa, lokality alebo komunikačnej infraštruktúry musí riešenie podporovať automatický transparentný failover na druhú lokalitu. Riešenie musí zároveň umožňovať administrátorom iniciovaný failover alebo plánovaný switchover na druhú lokalitu. Proces nesmie vyžadovať manuálne zásahy na hostiteľských serveroch, zmeny konfigurácie SAN infraštruktúry ani samostatné operácie na jednotlivých diskových poliach (napr. mapovanie LUN-ov). V prípade straty komunikácie medzi lokalitami musí riešenie zabezpečiť ochranu proti vzniku split-brain situácií prostredníctvom quorum/witness mechanizmu alebo ekvivalentnej technológie.

	Monitoring
	Softvér musí poskytovať výstupy pre operačný monitoring pomocou SNMP v3.

	Disky a kapacita
	Ponúkané diskové polia - každé samostatne - musia byť celo-flashové (All-Flash Array), osadené výhradne polovodičovými NVMe SSD diskami typu TLC/QLC alebo Flash modulmi a dodané s minimálnou raw kapacitou 120 TiB bez započítania kompresie a deduplikácie, pričom celá táto kapacita musí byť rozložená do minimálne 8 kusov diskov (súčet kapacity diskov musí spĺňať kapacitu minimálne 120 TiB).

	
	Ponúkané diskové polia - každé samostatne - musia umožňovať rozšírenie na minimálne 240 TiB raw kapacity bez započítania kompresie a deduplikácie, a to výhradne dodatočnou inštaláciou ďalších NVMe SSD diskov alebo Flash modulov.

	Výkon poľa
	Každé ponúkané diskové pole musí dosahovať výkon minimálne 150 000 IOPS pri veľkosti bloku 16 KB a zmiešanej záťaži v pomere 60 % čítanie (Read) a 40 % zápis (Write), pričom táto hodnota výkonu musí byť dosiahnutá s priemernou latenciou (odozvou) pod 1 ms. (Splnenie tejto požiadavky musí uchádzač preukázať predložením oficiálnej dokumentácie výrobcu, prípadne funkčným internetovým odkazom (URL) na verejne dostupný, overiteľný technický list (Datasheet), prípadne oficiálnym výstupom z architektonického/dimenzačného nástroja výrobcu pre navrhnutú konfiguráciu).

	Spoľahlivosť
	Každé ponúkané diskové pole nesmie mať jeden bod zlyhania (SPOF- Single Point of Failure). Všetky uložené dáta musia byť pre hostiteľské servery plne dostupné, a to bez akéhokoľvek významného obmedzenia celkového výkonu zariadenia, v nasledujúcich situáciách:
a) Porucha ktorejkoľvek jednej fázy napájania alebo úplný výpadok jedného napájacieho zdroja.
b) Akákoľvek porucha alebo zlyhanie jedného riadiaceho kontroléra (radiča) prípadne ktoréhokoľvek jeho vnútorného komponentu (napr. procesor, cache pamäť, vnútorná zbernica).
c) Zlyhanie ktoréhokoľvek optického portu (Fibre Channel portu).
d) Súčasný výpadok akýchkoľvek dvoch diskov alebo Flash modulov v rámci jednej diskovej skupiny

	
	Ponúkané diskové polia musia dosahovať dostupnosť minimálne 99,9999%


2. [bookmark: _Ref174436657]Vykonať pre verejného obstarávateľa Implementáciu uchádzačom dodaných diskových polí v prostredí verejného obstarávateľa v miestach dodania, vrátane vykonania integrácie diskových polí v súčinnosti s verejným obstarávateľom a v jeho prostredí, a to v rozsahu špecifikovanom nižšie (ďalej aj ako „Implementácia“), pričom súčasťou Implementácie je:
· Odborné vybalenie Diskových polí v miestach dodania z ich originálneho balenia, do ktorého boli Diskové polia zabalené ich výrobcom a odvoz a likvidácia obalového materiálu po vybalení Diskových polí z miest dodania v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov; 
· Vykonanie inštalácie a konfigurácie Diskových polí do prostredia verejného obstarávateľa, vrátane ich fyzickej montáže do rackov v priestoroch určených verejným obstarávateľom nachádzajúcich sa v Miestach dodania, fyzického pripojenia do prostredia verejného obstarávateľa, pripojenia do siete LAN a SAN verejného obstarávateľa, prepojenia jednotlivých komponentov, vykonania prvého zapnutia a kontroly funkčnosti HW, vykonania úvodnej inicializácie a konfigurácie Diskových polí a inštalácie štandardného firmvéru/aplikácie, špecifikovaných v časti A. bod 1. tohto opisu predmetu zákazky, dodávaných spolu s HW výrobcom Diskových polí a určených na vykonávanie manažmentu Diskových polí ich používateľmi (ďalej aj ako „Softvér“);
· Vykonanie integrácie Diskových polí do prostredia Verejného obstarávateľa v súčinnosti s verejným obstarávateľom, pričom uchádzač poskytne verejnému obstarávateľovi potrebné informácie a súčinnosť v rozsahu uvedenom v časti B. Požiadavky verejného obstarávateľa na integráciu tohto Opisu predmetu zákazky; 
· Poskytnutie všetkých licencií a subskripcií (predplatných licencií) verejnému obstarávateľovi na používanie Softvéru inštalovaného uchádzačom;
3. Vytvoriť a dodať verejnému obstarávateľovi technickú dokumentáciu k ním dodaným Diskovým poliam a k ich Implementácii a dodať verejnému obstarávateľovi prevádzkovú a užívateľskú dokumentáciu výrobcu Diskových polí (ďalej aj ako „Dokumentácia“) v rozsahu uvedenom v časti E. Obsah technickej dokumentácie tohto Opisu predmetu zákazky;
4. Vykonať zaškolenie pre zamestnancov verejného obstarávateľa, určených verejným obstarávateľom za správcov a administrátorov Diskových polí, v trvaní dvoch dní, ktoré sa uskutoční v priestoroch verejného obstarávateľa, nachádzajúcich sa v Mieste dodania podľa bodu 1. písm. a) tohto Opisu predmetu zákazky, a ktoré bude pokrývať prevádzkové postupy pre celý rozsah HW aj SW požiadaviek verejného obstarávateľa na Diskové polia, (ďalej aj ako „Zaškolenie“), pričom Zaškolenie bude vykonané na uchádzačom dodaných a Implementovaných Diskových poliach. Z vykonaného Zaškolenia uchádzač vyhotoví školiace materiály vo forme príručiek, ktoré odovzdá Verejnému obstarávateľovi pri podpise akceptačného protokolu, ktorým verejný obstarávateľ prevezme Zaškolenie, a to v počte rovnajúcom sa počtu zamestnancov Verejného obstarávateľa, ktorí sa zúčastnili Zaškolenia. Príručky zo zaškolenia uchádzač vyhotoví a odovzdá v elektronickej forme ako dokumenty vyhotovené vo formáte .pdf; 
5. [bookmark: _Ref178246542]Vykonať prípravu skúšobnej prevádzky Diskových polí po ich riadnom dodaní a Implementácii, tak aby mohla byť táto skúšobná prevádzka spustená verejným obstarávateľom v najbližší pracovný deň nasledujúci po podpise akceptačného protokolu, ktorým verejný obstarávateľ prevezme Diskové polia po vykonaní Implementácie, a to v trvaní 30 dní odo dňa jej spustenia (ďalej aj ako „Skúšobná prevádzka“) a počas tejto Skúšobnej prevádzky poskytovať verejnému obstarávateľovi pomoc a podporu v súvislosti s prevádzkou Diskových polí v prostredí verejného obstarávateľa; 
6. Zabezpečiť verejnému obstarávateľovi servisnú podporu k dodaným a Implementovaným  Diskovým poliam po dobu šiestich rokov od podpisu Záverečného akceptačného protokolu (ďalej aj ako „Záverečný akceptačný protokol“), ktorá zahŕňa zabezpečenie servisnej podpory výrobcu Diskových polí minimálne na úrovni L3 (zabezpečenie a zaregistrovanie tejto podpory u výrobcu zariadení v prospech verejného obstarávateľa), poskytovanej priamo výrobcom Diskových polí a spĺňajúcej požiadavky verejného obstarávateľa uvedené v časti C. Požiadavky verejného obstarávateľa na Podporu výrobcu tohto Opisu predmetu zákazky (ďalej aj ako „Podpora výrobcu“); 
7. Poskytnúť verejnému obstarávateľovi na základe objednávky Konzultačné služby týkajúce sa dodaných a Implementovaných Diskových polí, spočívajúcich v technických konzultáciách, najmä k otázkam týkajúcim sa ich kompatibility, bezpečnostných hrozieb HW a Softvéru, otázok k zapojeniu alebo k rozširovaniu Diskových polí, ktoré bude poskytovať uchádzač verejnému obstarávateľovi na základe požiadavky verejného obstarávateľa (ďalej aj ako „Konzultačné služby“).
8. Verejný obstarávateľ požaduje, aby uchádzač predložil úplnú technickú dokumentáciu ponúkaných zariadení a ich komponentov (dokumenty postačuje predložiť v elektronickej forme s vyznačením požiadaviek verejného obstarávateľa), z ktorej bude možné posúdiť splnenie všetkých parametrov a technických požiadaviek požadovaných verejným obstarávateľom bode 1. tohto opisu predmetu zákazky. Verejný obstarávateľ akceptuje predloženie technickej dokumentácie v slovenskom, v českom alebo v anglickom jazyku. Odkazy na informačné zdroje na internete nebude verejný obstarávateľ akceptovať!
V odôvodnených prípadoch, ak nie je dostupný PDF dokument alebo iný elektronický súbor, je možné predložiť odkaz na oficiálnu webovú stránku, kde je uvedená relevantná informácia. Tento odkaz je uchádzač povinný vložiť do textového dokumentu (napríklad vo formáte MS Word), pričom ku každému odkazu musí byť uvedený podrobný popis požadovaných technických a funkčných parametrov a print screen webovej stránky s uvedenou relevantnou informáciou.
9. Verejný obstarávateľ požaduje, aby uchádzač v ponuke predložil potvrdenie od výrobcu ponúkaných zariadení, že:
a) ponúkané zariadenia pochádzajú od autorizovaného distribútora z oficiálnej distribučnej siete výrobcu na území Európskeho hospodárskeho priestoru a
b) ponúkané zariadenia sú určené pre trh Európskeho hospodárskeho priestoru a budú mať plnú záruku a podporu výrobcu a
c) ponúkané zariadenia nemajú ukončenú životnosť (End of Life) alebo predaj (End of Sale), a že budú pod servisnou podporou výrobcu minimálne po dobu trvania zmluvy a
d) všetky telemetrické a diagnostické dáta (vzdialený monitoring diskového poľa, hlásenie chýb diskov do centra výrobcu - tzv. Call-Home funkcia) odosielané z diskových polí budú  spracovávané výhradne v dátových centrách na území EÚ/EHP alebo krajín s dohodou GPA (Government Procurement Agreemen).
10. Verejný obstarávateľ požaduje, aby obe dodané Diskové polia boli od rovnakého výrobcu, nové a nepoužívané (nerepasované), pričom musia byť originálnymi produktami, v originálnom balení od ich výrobcu.

B. Požiadavky verejného obstarávateľa na Integráciu:
Verejný obstarávateľ od uchádzača požaduje poskytnutie potrebných informácií a súčinnosť pre: 
1. integráciu Diskových polí na autentifikačné služby verejného obstarávateľa (AD/SSO);
2. integráciu Diskových polí do SAN, LAN verejného obstarávateľa (požiadavka prepojenia Diskových polí, vytváranie zón, konfiguračné požiadavky);
3. nastavenie vysokej dostupnosti Diskových polí;  
4. integráciu Diskových polí  do systému operačného monitoringu verejného obstarávateľa, t. j. uchádzač špecifikuje hraničné hodnoty operačných a výkonnostných parametrov Diskových polí a vzájomných závislostí jednotlivých komponentov tak, aby všetky potenciálne poruchové stavy Diskových polí  bolo možné včas identifikovať;
5. integráciu Diskových polí do systému monitoringu bezpečnosti verejného obstarávateľa, t. j. uchádzač špecifikuje a sprístupní verejnému obstarávateľovi zdroje údajov a špecifikuje pre verejného obstarávateľa formát údajov minimálne nasledovnom  rozsahu:
5.1. čas a dátum výskytu udalosti,
5.2. popis udalosti - napríklad prihlásenie používateľa do systému, zmena konfigurácie a pod.,
5.3. identifikáciu zdroja alebo systému na ktorom sa vyskytla udalosť (napr. hostname, IP adresa, názov systému a pod.),
5.4. identifikáciu dôležitých parametrov v udalosti (napr. meno používateľa, názov systému a pod.),
pričom požadované informácie musia byť prístupné pre monitoring bezpečnosti buď vo forme sekvenčného textového log súboru alebo ako ucelený záznam v databáze, záznamy v log súboroch nesmú byť mazané / prepisované minimálne po dobu 30 dní a každý záznam / riadok musí obsahovať buď časovú pečiatku alebo inú inkrementálnu hodnotu, z ktorej je ju možné odvodiť;

C. Požiadavky verejného obstarávateľa na Podporu výrobcu:
Verejný obstarávateľ od uchádzača požaduje zabezpečenie Podpory výrobcu minimálne na úrovni L3 poskytovanú priamo výrobcom Diskových polí pre dané zariadenia na dobu 6 rokov odo dňa podpisu Záverečného akceptačného protokolu, ktorá bude spĺňať minimálne nasledovné požiadavky verejného obstarávateľa:
1. Podpora výrobcu zahŕňa odstraňovanie HW a SW porúch pre všetky dodané zariadenia a ich komponenty, s odstránením poruchy najneskôr nasledujúci pracovný deň od ich nahlásenia verejným obstarávateľom;
2. Prístup k firmvérovým a SW updatom prístup k novým verziám firmvéru a SW pre všetky dodané zariadenia a ich komponenty prostredníctvom webového portálu výrobcu, alebo na tento účel určenej aplikácie;
3. Súčasťou Podpory výrobcu musí byť proaktívny a aktívny monitoring dodaných zariadení výrobcom zariadení;
4. Súčasťou Podpory výrobcu musí byť možnosť vzdialeného update firmvéru na dodaný hardvér realizovaný mimo bežných pracovných hodín, ak sa nedohodne inak;
5. Všetky náklady spojené s poskytovaním Podpory výrobcu sú zahrnuté v cene za Podporu výrobcu (napr. výmena vadných dielov, cestovné náklady, update firmwéru a pod.)

D. Požiadavky verejného obstarávateľa na poskytovanie Konzultačných služieb pre dodané zariadenia a súvisiaci softvér
Verejný obstarávateľ od uchádzača požaduje poskytnutie odborných konzultačných služieb. Predmetom požadovaných konzultačných služieb sú najmä tieto oblasti:
· návrh, optimalizácia a konfigurácia diskových polí,
· správa a konfigurácia replikačných mechanizmov,
· správa a konfigurácia manažovacieho softvéru,
· optimalizácia výkonu a kapacitného využitia,
· návrh a overovanie zmien konfigurácie,
· riešenie prevádzkových problémov a incidentov,
· konzultácie pri aktualizáciách firmware, operačného systému diskových polí a manažovacieho softvéru,
· konzultácie súvisiace s integráciou do existujúcej SAN infraštruktúry a prostredia virtualizácie.

Uchádzač poskytne verejnému obstarávateľovi službu Konzultačné služby vzdialene, spracovaním dokumentu alebo priamo na pracovisku verejného obstarávateľa v rozsahu maximálne do 110 osobohodín počas trvania zmluvy, ak o vykonanie tejto služby verejný obstarávateľ požiada formou písomnej záväznej objednávky vystavenej a doručenej uchádzačovi a v množstve v akom o to verejný obstarávateľ písomnou objednávkou požiada.

E. Obsah technickej dokumentácie
1.	HW a SW architektúra implementovaného riešenia,
2.	Popis a schéma zapojenia systému v infraštruktúre Objednávateľa 
3.	Fyzická storage architektúra,
4.	Umiestnenie stojanov v primárnom a záložnom dátovom centre,
5.	Prepojenie kabeláže,
6.	Konektivita do LAN a SAN siete,
7.	Manažment Diskových polí,
8.	Integrácia s monitoring systémom infraštruktúry Objednávateľa, 
9.	Replikácia Diskových polí,
10.	Host systémy a podporované verzie ovládačov pre: VMware vSphere, Oracle Linux, Redhat Linux, Windows
strana 2 z 2

